Raintree Guesthouse | LekkeSlaap
Raintree Guesthouse is ideaal geleë, net 15 minute se ry van OR Tambo Internasionale Lughawe af. Die gastehuis is op 'n kleinhoewe in Boksburg geleë en bied ontspanne, plattelandse verblyf tussen losloopdiere, wat tog nie te ver van die metropolitaanse stad is nie.
Verblyf word aangebied in 5 standaardkamers met 2 enkelbeddens, 'n dubbelbedkamer, 'n gesinskamer met 2 enkelbeddens en 'n stapelbed, asook 'n selfsorgwoonstel met 'n dubbelbed. Elke kamer het 'n platskerm-LCD-TV, kombuisie en tee- en koffiemaakgeriewe, 'n stoep met braaigeriewe, 'n swembad, veilige parkeerplek, gratis WiFi en wasgoeddienste. Kinders sal dol wees oor die plaasdiere wat hier woon.
Gaste wat tuisgaan by Raintree kan 'n stewige Engelse/Ierse ontbyt geniet, wat bestaan uit jogurt, vrugte, ontbytgraan, melk, tee, koffie en 'n volledige warmontbyt met eiers, spek, tamatie ens. Middagetepakkies en aandete kan ook voorberei word mits dit vooraf gereël word.
Gaste wat in die selfsorgwoonstel bly het toegang tot 'n kombuis wat ten volle toegerus is, en bly dus op 'n selfsorgbasis.
Die omliggende area is 'n woonbuurt, maar is na aan interessante plekke soos Kempton Park, Midrand en Sandton.